Diari Oficial de la Generalitat Valenciana


Sumari del DOGV 7884, del 29-09-2016 (2016/7318)

RESOLUCIÓ de 12 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 88/16-AIA Novelda.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7318


Data del document
:   12-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 12 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 88/16-AIA Novelda. [2016/7318]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 88/16-AIA Novelda.  
  
  
«Declaració d'impacte ambiental  
Expedient: 88/7244-JMR.  
Títol: Recuperació i venda a l'engròs de metalls de rebuig ferris i no ferris.  
Promotor: Tatiana Nieto Miñarro.  
Autoritat substantiva: Ajuntament de Novelda.  
Localització: c/ Serreta, nau 2, polígon industrial del Fondonet (SAU I/2), del terme municipal de Novelda (Alacant).  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 2/ 2006, de 5 de maig, de Prevenció de la Contaminació i Qualitat Ambiental, per a l'activitat dedicada a recuperació i venda a l'engròs de metalls de rebuig ferris i no ferris.  
La parcel·la on s'ubicarà l'activitat està situada en sòl urbà d'ús industrial i segons el certificat municipal l'activitat és compatible amb el planejament urbanístic municipal. L'activitat d'emmagatzematge es desenvoluparà en l'interior de la nau, on es disposa de distintes zones d'arreplega:  
 Zona de recepció de metalls.  
 Zona de càrrega/descàrrega de metalls.  
 Zona de treball.  
 Zona de ferro i metalls mesclats.  
 Contenidors per a l'alumini i altres metalls situats sobre cubeta de retenció.  
L'establiment té una superfície útil de 468,13 m², distribuïts en:  
 Superfície de la planta baixa: 402,70 m².  
 Superfície de l'entresolat (sense ús): 65,43 m².  
  
Descripció del procés productiu  
L'activitat es dedicarà a l'emmagatzematge de residus no perillosos (d'ara en avant, RNP) en l'interior de la nau. S'arreplegarà ferro, coure, alumini, ferralles en general, xicotets electrodomèstics i semblants sense components perillosos.  
Per a l'exercici de l'activitat no es requereix maquinària, es disposa de bàscula per al pesat dels materials i carretó, la manipulació del material serà manual, i es requerirà de ferramentes per a tall de metall una radial i un trepant.  
En l'establiment no es realitzarà cap activitat de transformació, ni reciclatge dels materials, el procés és l'arreplega del material en la instal·lació, es pesaran i posteriorment es vendran a l'engròs.  
  
Adequació de la nau segons projecte  
L'activitat disposa de subministrament elèctric d'aigua i connexions de sanejament per connexió a les infraestructures del polígon.  
La zona d'emmagatzematge de RNP té paviment impermeable i està preparada per a arreplegar els possibles abocaments accidentals.  
Els residus assimilables a urbans seran retirats pels serveis municipals de fem del municipi.   
Per a l'emmagatzematge dels residus, l'activitat disposa de contenidors situats sobre cubetes de retenció davant de la possibilitat que els metalls estiguen impregnats de brutícia, i d'una zona d'emmagatzematge temporal de metalls arreplegats en el sòl a granel.  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos  
170401 Coure, bronze, llautó.  
170402 Alumini.  
170403 Plom.  
170404 Zinc.  
170405 Ferro, acer.  
170407 Metalls mesclats.  
170411 Cables diferents dels especificats en el codi 170410.  
La documentació presentada aporta document d'acceptació de RNP per gestor autoritzat.  
  
Tramitació administrativa  
Amb data 30 de juliol de 2013, l'Ajuntament de Novelda remet expedient de sol·licitud de llicència ambiental per a l'activitat «recuperació i venda a l'engròs de metalls de rebuig ferris i no ferris» situada en el carrer de la Serreta, nau 2, polígon industrial del Fondonet (SAU I/2), del terme municipal de Novelda (Alacant), a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
L'esmentat expedient consta de l'estudi d'impacte ambiental.  
El 24 d'abril de 2014, des del Servei d'Avaluació d'Impacte Ambiental es requereix documentació a l'Ajuntament de Novelda per a poder completar l'expedient.  
El 5 de maig de 2016, es registra en el Servei d'Avaluació d'Impacte Ambiental la documentació remesa per l'Ajuntament de Novelda.  
  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP número 195, de 13 d'octubre de 2014, sense haver-se presentat al·legacions.  
  
Consideracions ambientals  
Les principals afeccions associades a l'activitat seran les següents:  
  
Quant a la contaminació atmosfèrica, l'afecció per sorolls i vibracions:  
No hi ha elements generadors de vibracions, les principals fonts de soroll són:  
 Operacions de càrrega/descàrrega de ferralla.  
 Entrada/eixida de vehicles de transport i carretó.  
Les mesures correctores proposta en l'estudi són les següents:  
 L'activitat funcionarà en horari diürn.  
 La documentació remesa aporta un estudi acústic en el qual s'estima que no se superaran els límits de pressió acústica, considerant l'amortiment dels paràmetres verticals i horitzontals en les normals condicions d'exercici de l'activitat, per tant es compleix amb els límits establits en la normativa vigent en matèria de contaminació acústica.  
  
Quant a l'afecció al sòl i a l'aigua:  
Atés que tota l'activitat d'emmagatzematge de RNP es desenvoluparà en l'interior d'una nau industrial amb sòl impermeable, no hi ha la possibilitat d'afecció al sòl degut a un possible vessament accidental, la mesura correctora proposada en cas d'accident és condicionar el magatzem de residus, dotant els contenidors de cubetes de retenció (en les zones d'emmagatzematge dels residus susceptibles de provocar vessaments).  
No es preveu l'afecció per lixiviats ja que no s'exercirà l'activitat en l'exterior.  
Quant a les aigües residuals, es limiten a les aigües sanitàries que són les produïdes en les neteges, per la qual cosa l'abocament no resulta perjudicial ja que estan canalitzades cap al clavegueram municipal.  
Consideracions jurídiques  
1. El projecte examinat constitueix, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental, i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament impacte ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Tot això, sense perjudici de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, i fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat de «recuperació i venda a l'engròs de metalls de rebuig ferris i no ferris», promoguda per Tatiana Nieto Miñarro, ubicada en el carrer de la Serreta, nau 2, polígon industrial del Fondonet (SAU I/2), del terme municipal de Novelda (Alacant), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Els abocaments accidentals que es produïsquen independentment del seu origen (vehicles de transport o emmagatzematge de residus) seran arreplegats immediatament, amb materials absorbents adequats, que seran considerats al seu torn com a residus i per tant gestionats d'acord amb la seua naturalesa i perillositat.  
3. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Novelda. Si és necessari, s'aplicaran els tractaments previs pertinents per a complir amb els límits que en aquestes s'establisquen.  
4. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat. S'inclourà un control documental de la recepció i entrega dels residus, i també la seua quantitat, naturalesa i codi d'identificació. La documentació del programa de vigilància ambiental estarà a disposició de les autoritats competents.  
  
5. Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser una acte de tràmit, no es pot interposar cap recurs, sense perjudici que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013, de 9 de desembre.  
  
València, 5 de juliol de 2016. El director general de Medi Natural i d'Avaluació Ambiental: Antoni Marzo i Pastor.»  
  
València, 12 de setembre de 2016. El director general de Medi Natural i d'Avaluació Ambiental: Antoni Marzo i Pastor.